b'\n_START_ARTICLE_\nHuminsyre\n_START_PARAGRAPH_\nHuminsyrer er de syrer \xe2\x80\x93 s\xc3\xa6rligt fulvussyre og humussyre \xe2\x80\x93 som dannes under humificering af f\xc3\xb8rne. Huminsyrerne er \xc3\xa5rsagen til, at mange jordtyper efterh\xc3\xa5nden bliver sure, s\xc3\xa5dan at den organiske del af jorden danner morr._NEWLINE_Huminsyre er den del af et humusprodukt, som ikke er opl\xc3\xb8seligt i vand under sure forhold (pH < 2), men som lader sig opl\xc3\xb8se ved h\xc3\xb8jere pH-v\xc3\xa6rdier. Syren kan udtr\xc3\xa6kkes af jorden med forskellige midler, men ikke ved hj\xc3\xa6lp af fortyndet syre. Humussyre er den v\xc3\xa6sentligste del af humusfraktionen i jord, og den kan kendes p\xc3\xa5 sin m\xc3\xb8rkebrune til helt sorte farve._NEWLINE_Dannelsen af huminsyrer er ogs\xc3\xa5 forklaringen p\xc3\xa5, at det kan v\xc3\xa6re n\xc3\xb8dvendigt at neutralisere materialet under komposteringsprocessen. Syredannelsen kan nemlig blive s\xc3\xa5 kraftig, at den i sig selv kan h\xc3\xa6mme eller helt standse nedbrydningen af materialet.'